BG Официален вестник на Европейския съюз L 21/69

РЕШЕНИЕ НА ЕВРОПЕЙСКАТА ЦЕНТРАЛНА БАНКА

от 12 декември 2008 година

за определяне на мерките, необходими за внасянето на капитала на Европейската централна банка от участващите национални централни банки

(ЕЦБ/2008/24)

(2009/54/ЕО)

УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,

като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 28.3 от него,

като има предвид, че:

(1) В Решение ЕЦБ/2006/22 от 15 декември 2006 г. за определяне на мерките, необходими за внасянето на капитала на Европейската централна банка от участващите национални централни банки (1) се определя как и в каква степен националните централни банки (НЦБ) на държавите-членки, приели еврото (наричани по-долу „участващи НЦБ“), са длъжни да внесат капитала на Европейската централна банка (ЕЦБ) на 1 януари 2007 г.

(2) В Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (2) се предвижда корекция на алгоритъма за записване на капитала на ЕЦБ (наричан по-долу „капиталов алгоритъм“) в съответствие с член 29.3 от Устава на ЕСЦБ и се установяват от 1 януари 2009 г. новите тегла, определени за всяка НЦБ в коригирания капиталов алгоритъм (наричани по-долу „тегла в капиталовия алгоритъм“).

(3) Записаният капитал на ЕЦБ е 5 760 652 402,58 EUR.

(4) Коригирането на капиталовия алгоритъм на ЕЦБ налага приемането на ново решение на ЕЦБ, което да отмени от 1 януари 2009 г. Решение ЕЦБ/2006/22 и да определи как и до каква степен участващите НЦБ са длъжни да внесат капитала на ЕЦБ от 1 януари 2009 г.

(5) Съгласно член 1 от Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора за приемане от страна на Словакия на единната валута на 1 януари 2009 г. (3) Словакия изпълнява необходимите условия за приемане на еврото и дерогацията в нейна полза съгласно член 4 от Акта за присъединяване от 2003 г. (4) се отменя считано от 1 януари 2009 г.

(6) Съгласно Решение ЕЦБ/2008/33 от 31 декември 2008 г. относно внасянето на капитал, прехвърлянето на чуждестранни резервни активи и вноскатa в резервите и провизиите на ЕЦБ от страна на Národná banka Slovenska (5), Národná banka Slovenska е длъжна от 1 януари 2009 г. да изплати оставащата част от вноската си в капитала на ЕЦБ, имайки предвид коригирания капиталов алгоритъм,

РЕШИ:

Член 1

Размер и форма на внесения капитал

Всяка участваща НЦБ заплаща напълно своята вноска в капитала на ЕЦБ от 1 януари 2009 г. Предвид теглата в капиталовия алгоритъм, установени в член 2 от Решение ЕЦБ/2008/23, всяка участваща НЦБ заплаща от 1 януари 2009 г. сумата, посочена срещу името ѝ в таблицата, както следва:

Участваща НЦБ (EUR) Nationale Bank van België/Banque Nationale de Belgique 139 730 384,68 Deutsche Bundesbank 1 090 912 027,43 Central Bank and Financial Services Authority of Ireland 63 983 566,24 Bank of Greece 113 191 059,06 Banco de España 478 364 575,51 Banque de France 819 233 899,48 Banca d’Italia 719 885 688,14 Central Bank of Cyprus 7 886 333,14 Banque centrale du Luxembourg 10 063 859,75 Bank Ċentrali ta’ Malta/Central Bank of Malta 3 640 732,32 De Nederlandsche Bank 229 746 339,12 Oesterreichische Nationalbank 111 854 587,70 Banco de Portugal 100 834 459,65 Banka Slovenije 18 941 025,10 Národná banka Slovenska 39 944 363,76 Suomen Pankki 72 232 820,48

Член 2

Коригиране на внесения капитал

1. Тъй като съгласно Решение ЕЦБ/2006/22 всяка участваща НЦБ, с изключение на Národná banka Slovenska, вече е изплатила изцяло своя дял в записания капитал на ЕЦБ, прилагащ се до 31 декември 2008 г., всяка една от тях, с изключение на Národná banka Slovenska, превежда допълнителна сума на ЕЦБ или съответно получава обратно от ЕЦБ определена сума, до достигане на сумата, посочена в таблицата в член 1. Внасянето на капитала от Národná banka Slovenska е уредено с Решение ЕЦБ/2008/33.

2. Всички прехвърляния съгласно настоящия член следва да се извършват в съответствие с Решение ЕЦБ/2008/25 от 12 декември 2008 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (6).

Член 3

Заключителни разпоредби

1. Настоящото решение влиза в сила на 1 януари 2009 г.

2. Решение ЕЦБ/2006/22 се отменя от 1 януари 2009 г.

3. Позоваванията на Решение ЕЦБ/2006/22 се смятат за позовавания на настоящото решение.

Съставено във Франкфурт на Майн на 12 декември 2008 година. Председател на ЕЦБ Jean-Claude TRICHET

(1) ОВ L 24, 31.1.2007 г., стр. 3.

(2) Вж. стр. 66 от настоящия брой на Официален вестник.

(3) ОВ L 195, 24.7.2008 г., стр. 24.

(4) Act concerning the conditions of accession of the Czech Republic, the Republic of Estonia, the Republic of Cyprus, the Republic of Latvia, the Republic of Lithuania, the Republic of Hungary, the Republic of Malta, the Republic of Poland, the Republic of Slovenia and the Slovak Republic and the adjustments to the Treaties on which the European Union is founded (OJ L 236, 23.9.2003, p. 33).

(5) Вж. стр. 83 от настоящия брой на Официален вестник.

(6) Вж. стр. 71 от настоящия брой на Официален вестник.